युक्रेन र पोल्याण्डमा भईरहेको यूरोकप २०१२ मा सहभागि १६ वटा देशले समूह चरणका ३ मध्ये २ खेल खेलिसकेका छन् । जसमध्ये स्वीडेन र आयरल्याण्डको क्वाटर फाईनल यात्रामा पूर्ण विराम लागेको छ भने बाँकी १४ वटा टोली क्वाटरफाईनलका लागि कडा प्रतिस्पर्धा गरिरहेका छन् । फुटवलका बलिया हस्ती र प्रतियोगिताका दावेदार मानिएका नेदरल्याण्ड, इटली, फ्रान्स, इंगल्याण्ड, पोर्चुगल, जर्मनी सबैले क्वाटर फाईनलमा पुग्नका लागि समूह चरणका अन्तिम खेलमा उत्कृष्ट प्रदर्शन गर्नु पर्नेछ ।
पहिलो चरणमा केहि नसोचिएका नतिजा पनि निस्केका छन् । विश्वकप उपविजेता नेदरल्याण्डले डेनमार्कसँग १, ० र जर्मनीसँग २ १ खेल हार्यो र पहिलो चरणबाट घर फर्किने सम्भावना बढेको छ । त्यसैगरी इटली क्रोएशियासँग बराबरीमा रोकिएपछि इटलीका लागि पनि अघिल्लो चरणमा प्रवेश गर्न सजिलो बाटो बन्द भएको छ । दुई खेल जितेको जर्मनी पनि ढुक्क हुन सकेको छैन । अहिलेसम्म सम्पन्न भएका १६ खेलमा ४१ गोल भएका छन् ।
तपाई हामी सबैलाई आफुले समर्थन गरेको वा आफुलाई मन परेको टोली खेल जित्दा पक्कै खुशी लाग्छ । अझ जुन देशले मैदानमा खेलिरहेको हुन्छ, त्यस देशका दर्शकका लागि त आफ्नो देशले जित्दा खुशी दोब्बर पक्कै होला । आफ्नो टोलीको जितका लागि अजव गजवको पहिरन लगाउने, बाजागाजासहित आउने, अलि फरक हुने लगायतका विभिन्न हर्कतहरु ठूला प्रतियोगितामा प्रशस्तै देख्न पाईन्छ । हाल युक्रेन र पोल्याण्डमा चलिरहेका यूरोकप २०१२ को पहिलो हप्तामा देखिएका केहि समर्थकहरुको तस्बिर ।
गत शुक्रबारदेखि शुरु भएको यूरोकप २०१२ मा पहिलो चरणका खेलहरु गएरातिदेखि सकिएका छन् । सहभागि १६ वटा टिमहरुले आआफ्नो समूहमा एक एक खेल खेलिसकेका छन् । पहिलो चरण समाप्त हुदा केहि अप्रत्यासित नजिता निस्केका छन् भने प्रतियोगिताका दावेदारहरुले निराशाजनक शुरुवात गरेका छन् ।
पहिलो चरणमा खेलिएका ८ खेलमध्ये ५ वटामा जित हारको नजिता निस्क्यो भने ३ वटा खेल बराबरी भए । युक्रेनले स्वीडेन, रसियाले चेक रिपव्लिक, जर्मनीले पोर्चुगल, डेनमार्कले नेदरल्याण्ड र क्रोएसियाले आयरल्याण्ड विरुद्धको खेलहरु जिते । तर युरोकपका दावेदार टोलीहरु इटली र स्पेन, फ्रान्स र इंगल्याण्डबीचको खेल बराबरी भए । त्यसैगरी ग्रीस र पोल्याण्डबीचको खेल पनि बराबरीमा सकियो । यूरोकपको दावेदार तथा गत विश्वकपको उपविजेता नेदरल्याण्ड डेनमार्कसँग १, ० ले स्तब्ध भयो । अघिल्लो चरणमा जानका लागि अब नेदरल्याण्डले जर्मनी र पोर्चुगलसँग जितका लागि खेल्नु पर्नेछ ।
अहो, त्यो बाल्यकाल, स्कुले दिनहरु । मागेको कुरा पाईने र पुग्ने हो भने म त मेरो बाल्यकाल माग्थे, १० कक्षासम्म विताएका दिनहरु माग्थे । म म...
मध्यरातको १ बज्नै लाग्दा लेबनन बेरुतको हामरास्थित मे फ्लावर होटेलको गेटमा पुर्‍याएर ट्याक्सीले ३० अमेरिकी डलर अर्थात ४५ हजार लेबनानी पाउण्...
उमेरले उकालो चढ्दै गएपछि बितेका कुरा सम्झदामात्र पनि मन रोमान्चित हुने रै'छ । त्यसमाथि सानो छदाँ गरेको उपद्रो, चाडपर्व मनाउदाको छाप त ...
कहि मध्यरात भएको छ , कहि दिउँसै छ । विश्व क्रिकेट लिग डिभिजन ३ अन्तर्गत समूह चरणको अन्तिम खेलमा अमेरिका र आयोजक बर्मुडा खेल्दै छन । अम...
“दुःख पाईस मंगले आफ्नै ढंगले” उखान यसपल्ट आफैलाई लागू भयो । दुःख भनेर उत्पात, आकाशै खसेर थिचे जस्तो दुःख हैन, तर पनि थाहा पाउदै पाउदै, जान...